ONEE เคาะปันผล 0.12 บ. จ่าย 9 ก.ย.นี้ ตอกย้ำสถานะการเงินแกร่ง
ONEE มีมติจ่ายเงินปันผลอัตราหุ้นละ 0.12 บาท ขึ้นเครื่องหมาย XD 23 ส.ค.นี้ เคาะจ่าย 9 ก.ย.65 ตอกย้ำหุ้นที่มีสถานะทางการเงินมั่นคงสูง   
ONEE มีมติจ่ายเงินปันผลอัตราหุ้นละ 0.12 บาท ขึ้นเครื่องหมาย XD 23 ส.ค.นี้ เคาะจ่าย 9 ก.ย.65 ตอกย้ำหุ้นที่มีสถานะทางการเงินมั่นคงสูง   
11 ส.ค. 2565

นายถกลเกียรติ วีรวรรณ ประธานเจ้าหน้าที่บริหาร กลุ่ม บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE เปิดเผยว่า บริษัทมีมติจ่ายเงินปันผลระหว่างกาล (ผลดำเนินงานครึ่งปีแรก) ปี 2565 รวม 286 ล้านบาท ตอกย้ำความเป็นที่หนึ่งในการบริหารจัดการธุรกิจ ที่สร้างรายได้จากหลายช่องทาง
โดยในครึ่งปีหลังนี้คอนเทนต์หลักของกลุ่ม เดอะ วัน เอ็นเตอร์ไพรส์  ยังคงเน้นความ พรีเมียม และจัดเต็มด้วยคอนเทนต์ละคร ซีรีส์สุดเอ็กซ์คลูซีฟ  ที่ขนมาให้แฟนๆ ได้ชมกันอย่างครบรส อาทิ ละครพีเรียดฟอร์มยักษ์เรื่อง “คุณชาย” หรือละครรสแซ่บ “สายรุ้ง”, “ดงดอกไม้”, “มณีพิศวาส” ซีรีส์ My Sassy Princess ซินเดอเรลล่า 2022, Mama Gogo แม่มาคุม…หนุ่มบาร์ร้อน, Good Old Days ร้านซื้อขายความทรงจำ, โดโนวาน..ที่รัก MY DEAR DONOVAN พร้อมด้วยรายการวาไรตี้หลากหลาย อย่าง The Voice All Stars, ร้องคู่ Together, เดอะสตาร์ ค้นฟ้าคว้าดาว ด้านกลุ่มธุรกิจอีเวนต์ ที่กลับมาลุยจัดงานกิจกรรมในรูปแบบต่างๆ
อาทิ คอนเสิร์ต Cassette Festival #2, Love Out Loud Fan Fest 2022, GMMTV FAN FEST 2022 LIVE IN JAPAN, Off-Gun 1 FAN MEET IN JAPAN, คอนเสิร์ต กึ่งทอล์กโชว์ “4 แยกปากหวาน” กิจกรรมออนทัวร์ อาทิ “พี่อ้อย พี่ฉอด On Tour เทอม2”, งานวิ่งมาราธอน Pokemon Run Thailand ฯลฯ ที่เริ่มทยอยเปิดตัวพร้อมโชว์กันอย่างคึกคักจนถึงสิ้นปี นับเป็นช่วงเวลาที่จะสร้างเม็ดเงินแบบเต็มสูบอีกครั้งจากทั้งใน และต่างประเทศ